320 



H. Karsten, 



mixtü alkohole absoluto productis dissolutionis cum taurino etiam 

 natri muriatici praecipitatum inveni, quod natrum ex solutione aquosa 

 prius, quam taurinum, crystallorum forma secernebatur. Taurinum 

 reactiones cognitas in media chemica efficit, sicuti id, quod in Astaci 

 et Amodontae hepate inveni; sed discedit crystallorum forma a Gme- 

 lini descriptione, eamque habent, quam supra, cum de Astaco disputa- 

 rem, exposui. 



Cum ceterae tauriui qualitates cum cognitis congruentes essent, 

 hanc formae discrepantiam ex dimorphismo quodam taurini hucus- 

 que nondum perspecto explicare conaveram; sed cum taurinum 

 e bovis et suis bilibus, ut certior fierem, exhiberem, formam illam irre- 

 gulärem cognovi, quae cum magna est angulorum angustiorum mar- 

 ginalium descissio, simillima est prismatis regularis hexaedri. *) 



COMMENTATIO ANATOMICA ET PHYSIOLOGICA GENERALIS DE 

 HEPATE CRUSTACEORUM ET MOLLÜSCORUM. 



Hepar est omnibus his animalium ordinibus Organum commune; 

 paucis enim (Lepadibus Isauraque) exceptis in omnibus id invenimus 

 animalibus, quae huc pertinent, unde coniicere etiam licet quanti rao- 

 menti sit liquidum, quod in eo praeparatur. Iam vero post viri cele- 

 berrimi Muelleri aliorumque observationes de evolutione structura- 

 que hepatis nihil iam restat dubium, ac nostris de subtiliori glandulae 

 huius structura observationibus id modo compertum habemus, quod 

 antea iam ex illorum disquisitionibus coniicere licebit. Iam vero sub- 

 stantia hepatis, ut supra demonstravi, sive longiorum formam habet 



*) 2- und \-gliedrig Weissii systemate. 



